ประกาศคณะกรรมการปฏิบัติการตามพระราชบัญญัติประกาศคณะกรรมการปฏิบัติการตามพระราชบัญญัติการค้าข้าว พุทธศักราช๒๔๘๙ฉบับที่ ๑๒๔พ.ศ. ๒๕๒๕เรื่อง ให้ผู้ประกอบการค้าข้าว ประเภทสีข้าวประเภทซื้อขายโดยมียุ้งฉางและประเภทขายส่งขออนุญาตประกอบการค้าข้าว[๑] โดยที่คณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ ได้พิจารณาเห็นเป็นการสมควรที่จะแก้ไขเปลี่ยนแปลงการจัดระเบียบการค้าข้าวและการขออนุญาตประกอบการค้าข้าวให้เหมาะสมกับสถานการณ์ปัจจุบันฉะนั้น อาศัยอำนาจตามความในมาตรา ๘ มาตรา ๙ และมาตรา ๑๒แห่งพระราชบัญญัติการค้าข้าว พุทธศักราช ๒๔๘๙ ซึ่งแก้ไขเพิ่มเติมโดยพระราชบัญญัติการค้าข้าว(ฉบับที่ ๒) พ.ศ. ๒๔๘๙ คณะกรรมการปฏิบัติการตามพระราชบัญญัติการค้าข้าวจึงออกประกาศ ดังต่อไปนี้ข้อ ๑ให้ยกเลิกประกาศคณะกรรมการปฏิบัติการตามพระราชบัญญัติการค้าข้าว พุทธศักราช๒๔๘ ฉบับที่ ๑๐๓ ลงวันที่ ๕ กันยายน ๒๕๑๘ เรื่อง ให้ผู้ประกอบการค้าข้าว ประเภททำการสีข้าวประเภททำการซื้อขายโดยมียุ้งฉาง ประเภทร้านขายส่ง ประเภทร้านขายปลีกขออนุญาตประกอบการค้าข้าวข้อ ๒บรรดาประกาศพนักงานเจ้าหน้าที่ตามพระราชบัญญัติการค้าข้าว พุทธศักราช ๒๔๘๙ของจังหวัดต่าง ๆ ที่ออกใช้บังคับในส่วนที่กำหนดไว้แล้วในประกาศฉบับนี้ หรือซึ่งขัดหรือแย้งกับความในประกาศนี้ให้ใช้ประกาศนี้แทนข้อ ๓ประกาศฉบับนี้ให้ใช้บังคับในเขตท้องที่ทุกจังหวัดทั่วราชอาณาจักรข้อ ๔ให้ผู้ประกอบการค้าข้าวประเภทสีข้าว ประเภทซื้อขายโดยมียุ้งฉางประเภทขายส่งตามที่กำหนดไว้ในประกาศคณะกรรมการฯ ฉบับที่ ๑๒๓ ลงวันที่ ๗ เมษายน ๒๕๒๕ยื่นคำขออนุญาตประกอบการค้าข้าวต่อพนักงานเจ้าหน้าที่ ตามหลักเกณฑ์ ดังต่อไปนี้๔.๑ การยื่นคำขออนุญาต๔.๑.๑ ผู้ประกอบการค้าข้าวประเภทสีข้าวซึ่งมีการประกอบการค้าข้าว ประเภทซื้อขายโดยมียุ้งฉาง หรือประเภทขายส่งรวมอยู่ในสถานที่แห่งเดียวกันให้ยื่นคำขออนุญาตประกอบการค้าข้าวประเภทสีข้าวเพียงประเภทเดียว๔.๑.๒ผู้ประกอบการค้าข้าวประเภทซื้อขายโดยมียุ้งฉางซึ่งมีการประกอบการค้าข้าวประเภทขายส่งรวมอยู่สถานที่แห่งเดียวกันให้ยื่นคำขออนุญาตประกอบการค้าข้าวประเภทซื้อขายโดยมียุ้งฉางเพียงประเภทเดียวทั้งนี้ ถ้ามีสถานที่ประกอบการค้าข้าว แยกออกต่างหากจากกันจะต้องยื่นคำขออนุญาตประกอบการค้าข้าวทุกแห่ง๔.๒ สถานที่ยื่นคำขออนุญาต๔.๒.๑ ผู้มีสถานที่ทำการค้าข้าวอยู่ในท้องที่กรุงเทพมหานครให้ยื่น ณ กองควบคุมข้าว กรมการค้าภายใน๔.๒.๒ ผู้มีสถานที่ทำการค้าข้าวอยู่ในท้องที่อำเภอใดของจังหวัดอื่นให้ยื่น ณ ที่ว่าการอำเภอนั้นเว้นแต่ท้องที่อำเภอเมืองที่มีสำนักงานพาณิชย์จังหวัดตั้งอยู่ ให้ยื่น ณ สำนักงานพาณิชย์จังหวัดนั้นเมื่อได้รับหนังสืออนุญาตแล้วจึงจะประกอบการค้าข้าวได้ข้อ ๕ผู้ได้รับหนังสืออนุญาตให้ประกอบการค้าข้าวตามข้อ ๔ ประเภทสีข้าวที่เป็นโรงสีขนาดกลางและขนาดใหญ่ประเภทซื้อขายโดยมียุ้งฉาง และประเภทขายส่ง๕.๑ต้องทำรายงานการค้าข้าวประจำวันให้เสร็จภายในสามวันตามแบบ คข. ๒๑, ๒๓ หรือ ๒๕แล้วแต่กรณี และเก็บรายงานนั้นไว้ ณ สถานที่ทำการค้าข้าว๕.๒ ต้องทำรายงานการค้าข้าวแสดงปริมาณข้าวในครอบครองประจำงวดตามแบบคข. ๓๒สำหรับผู้ที่มีสถานที่ทำการค้าข้าวอยู่ในกรุงเทพมหานครให้จัดทำทุกวันที่สิบห้าและวันสิ้นเดือน และให้ยื่นต่อพนักงานเจ้าหน้าที่ ณกองควบคุมข้าว กรมการค้าภายในสำหรับจังหวัดอื่น ให้จัดทำทุกวันสิ้นเดือนและให้ยื่นต้นฉบับต่อพนักงานเจ้าหน้าที่ ณ กองควบคุมข้าว กรมการค้าภายในและยื่นคู่ฉบับต่อพนักงานเจ้าหน้าที่ ณ สำนักงานพาณิชย์จังหวัดนั้นการยื่นรายงานการค้าข้าวตาม ๕.๒ให้ยื่นภายในสามวันนับแต่วันสิ้นงวด โดยจะส่งทางไปรษณีย์ลงทะเบียนก็ได้ข้อ ๖ผู้ได้รับหนังสืออนุญาตให้ประกอบการค้าข้าวตามข้อ ๔ อยู่ก่อนวันประกาศฉบับนี้ใช้บังคับยังคงทำการค้าข้าวได้ต่อไปจนกว่าหนังสืออนุญาตหมดอายุทั้งนี้ ตั้งแต่วันที่ ๑๒ เมษายน ๒๕๒๕ประกาศ ณ วันที่ ๗ เมษายน ๒๕๒๕นาวาอากาศตรี ปุณมี ปุณศรีรัฐมนตรีว่าการกระทรวงพาณิชย์ประธานคณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ฐาปนี/แก้ไข๑๐ ตุลาคม ๒๕๔๕จุฑามาศ/ปรับปรุง๑๗ กรกฎาคม ๒๕๕๘[๑] ราชกิจจานุเบกษาเล่ม ๙๙/ตอนที่ ๕๐/ฉบับพิเศษ หน้า ๔/๘ เมษายน ๒๕๒๕